President moet ingryp, betrokke raak by dié misdaad | Netwerk24
'Perlemoen-koning' sterf in sluipmoordaanval
'n Man wat algemeen as Kaapstad se suidelike voorstede se perlemoen-koning beskou is, is in Schaapkraal naby Mitchells Plain in 'n sluipmoordaanval dood.
Onoorwonne bokser kry kans in Pollsmoor-tronk
Die onoorwonne Jami Webb kry in Maart die kans om vir die eerste keer in die hoofgeveg van 'n bokstoernooi te baklei.
Groot marathons in 6 weke beslis
Die Boston-marathon, wat verlede jaar die eerste keer ooit gekanselleer is, sal vanjaar op 11 Oktober plaasvind – as padwedlope dan in Massachusetts toegelaat word.
SA legende op baan, pad en in veldloop sterf
Errol Green (62), wat hom in die 1970's en 1980's in veldloop, baanatletiek en padwedlope onderskei het, is in Niceville, in die Amerikaanse deelstaat Florida, aan 'n hartaanval dood.
Hoër taks vir entstof nog net 'n 'opsie' – tesourie
Niemand het nog gesê belasting gaan verhoog word om die Covid-19-entstof te bekostig nie, sê Dondo Mogajane.
Toerismefonds vir swart mense 'immoreel, onwys'
Die rasgegronde toerismefonds wat pres. Cyril Ramaphosa bekend gestel het, is "skadelik en onaanvaarbaar", sê die Sakeliga.
2de vlaag spoel Life Healthcare se wins weg
Die tweede vlaag van Covid-19-infeksies het die hospitaalgroep Life Healthcare se sake in die kwartaal tot einde Desember geknou.
Verniste voete en ander skade
Hoe kry jy dit reg om jou voetsole in die vroeë oggendure te vernis? Moet liewer nie vra nie, skryf Erla-Mari Diedericks.
Lig sluier oor ondersoek na Bartlett
Die geheimsinnigheid oor die verhoor van dr. André Bartlett, voorsitter van die NG Sinode Hoëveld in Gauteng, oor sekere van sy uitlatings wat die negende gebod sou oortree en gevolglik in die openbare domein aanstoot sou gegee het, is nie in die ope
Ben & Bez: Skreeusnaaks en 'maller as die werklikheid'
Die situasies in hul sketskomediereeks Ben & Bez gaan vir kykers herkenbaar wees, maar dit gaan net so 'n bietjie "maller" wees as die werklikheid, sê Schalk Bezuidenhout en Bennie Fourie aan Murray La Vita.
SA teaterkuns kry hupstoot, al is teaters toe
Danksy 'n nuwe skryfinisiatief gaan 12 nuwe Suid-Afrikaanse teaterstukke vir die verhoog geskep word. Die nuus kom terwyl teaters in Suid-Afrika steeds donker is en baie akteurs sonder werk is.
Die Karoo altyd in sy truspieëltjie
Die Suid-Afrikaanse kunstenaar Joshua Miles en sy gesin trek binnekort van hul wortels hier uit om hulle in Skotland te vestig.
Adams se jongste album laat luisteraar verskeurd
Ryan Adams se jongste album, Wednesdays, kan nie geïgnoreer word nie, al is dit die skepping van 'n uiters bedenklike karakter. Danie Marais het gaan luister.
Matrieks groet voordat hulle na Antarktika vertrek
Gepantser teen die koue is vyf matrieks slaggereed om saam met die avonturier Riaan Manser op 'n Russiese vliegtuig na Antarktika te vertrek.
Wynoesherdenking aanlyn gevier
Die jaarlikse Wynoesherdenking wat die jaar se oes seën en die wynbedryf se lang bestaan vier, gaan vanjaar aanlyn plaasvind te midde van Covid-19.
President moet ingryp, betrokke raak by dié misdaad
Deur Philda Essop 03 Junie 2019 20:52
Daar is 'n toename in plaasaanvalle in die Wes-Kaap en pres. Cyril Ramaphosa moet dringend ingryp en betrokke raak, het dit Maandag uit landboukringe opgeklink.
Dié pleidooi kom nadat Stefan Smit (62), 'n wynboer, Sondagaand op die plaas Louiesenhof buite Stellenbosch vermoor is.
Pres. Cyril Ramaphosa. Foto: https://twitter.com/PresidencyZA/
Dié moord kom kort nadat Tool Wessels (55) op 13 Mei in Bonnievale vermoor is. Hy en sy vrou, Liezel (55), is deur vier verdagtes as gyselaar gehou. Hulle is vasgemaak en met kookwater gebrand en Liezel is in die bors gesteek.
AfriForum stel Dinsdag in Pretoria sy halfjaarstatistieke oor plaasaanvalle bekend en volgens Ian Cameron, hoof van landelike veiligheid van dié burgerlike organisasie, wys die statistieke op 'n toename in die getal plaasaanvalle in die Wes-Kaap.
"Wat veral kommerwekkend is, is dat dié soort aanvalle nooit in die Wes-Kaap gebeur het nie, en ewe skielik word mense gemartel en vermoor."
Syfers van AfriForum toon dat daar landwyd tussen 20 en 35 plaasaanvalle per maand voorkom. Net in Mei vanjaar is daar 51 landwyd aangeteken.
In die Wes-Kaap was daar tussen 1 Januarie en 2 Junie vanjaar 18 plaasaanvalle waarin vier mense vermoor is.
Stefan Smit. Foto: https://www.louiesenhof.co.za/about/
Cameron het landelike gemeenskappe aangemoedig om verantwoordelikheid vir hul eie veiligheid te neem. "Gemeenskappe moet hulself in plaaswagte of buurtwagte organiseer. Dit is noodsaaklik dat hulle 'n kommunikasiestelsel soos 'n radiostelsel het om met mekaar te kan kommunikeer. In plekke waar gemeenskappe hulself op dié manier georganiseer het, is daar beslis 'n afname in die getal aanvalle."
Tommy Esterhuyse, Agri SA se hoof van landelike beveiliging, het ook Maandag gesê daar is beslis 'n toename in plaasaanvalle in die Wes-Kaap en ook in Limpopo. Die Vrystaat loop ook erg deur. Die president moet volgens hom dadelik ingryp.
"Ons doen 'n beroep op pres. Ramaphosa om betrokke raak en in te gryp. Die kos wat aan sy kiesers verskaf word, kom van die landbouers af, kommersiële en opkomende boere. Hy moet nou ingryp en wys dat hy bekommerd is oor die toekoms van landbou in Suid-Afrika," het Esterhuyse gesê.
Die DA beplan om genl. Khehla Sitole, nasionale polisiehoof, te vra om dringend in te gryp.
Dr. Annelie Lotriet, DA-koukusvoorsitter, het Maandag met "groot ontsteltenis" verneem van die "koelbloedige" moord op Smit.
Sy het gesê die moord volg kort ná die moord op sowel Annette Kennealy (50), 'n voormalige DA-raadslid, as ander brutale aanvalle in Limpopo en elders die afgelope week. "Dit is onuithoudbaar en dit is duidelik dat die DA se beroep op die integrasie van landelike veiligheidseenhede op dowe ore val."
Die VF Plus het op sy beurt gesê misdaad is lankal buite beheer in Suid-Afrika, maar gebeure oor die afgelope paar dae laat die "gevaarligte helderrooi flikker" oor die staat se onvermoë om die publiek te beskerm.
Dr. Pieter Groenewald, leier van die VF Plus, het gesê Suid-Afrika stuur af op anargie. Die besetting van Kaapse plase, aanvalle op vragmotors landwyd en die vernietiging van treine en treinwaens in die Kaapse Skiereiland kan nie langer as geïsoleerde voorvalle afgemaak word nie.
Suid-Afrika betaal volgens Groenewald die duur prys vir die onbevoegdheid van politici en diegene in beheer. "Misdaad striem ekonomiese groei, en 'n swak ekonomie en gepaardgaande werkloosheid lei tot misdaad."
Met verwysing na die moord op Smit, Wessels asook die moord Vrydag op Monica (68) en Basil Deniacos (79) in Dealesville in die Vrystaat, het Groenewald gesê dit is slegs enkele van talle moorde en aanvalle landwyd die afgelope weke.
"15 plase, waaronder die bekende wynlandgoed D'Aria by Durbanville, net buite Kaapstad, moes onlangs die hof nader vir bevele om besetters van hul grond af te kry nadat die EFF briewe versprei het onder werkers waarin mense aangehits is om grond te beset."
Meer oor: Pres. Cyril Ramaphosa | Tool Wessels | Stefan Smit | Stellenbosch | Louisenhof | Misdaad | Plaasaanval | Ingryping | Plaasmoord